Publication: Magyar Közlöny
Issue: MK-2001-105 (Year: 2001, Number: 105)
Era: 1990-2004
Section: szóló 25/1998. (II. 18.) Korm. rendelet (a továbbiakban: R.)
Paragraph Index: 586

(5) A 3. § (1) bekezdésben foglalt kivétellel a személyes gondoskodás körébe tartozó ellátást meg kell vonni, illetőleg a pénzbeli ellátás folyósítását meg kell szüntetni, ha 2001/105. szám az ellátásban részesülő vagyoni, jövedelmi helyzetében olyan változás következett be, amely alapján ellátásra nem jogosult. A pénzbeli ellátás folyósítását — a (7) bekezdésben meghatározott kivétellel — meg kell szüntetni akkor is, ha az ellátásban, támogatásban részesülő azt a folyósítás időpontjától számított 30 napon belül, rendszeres ellátás folyósítása esetén a következő esedékes folyósítás időpontjáig, a jegyző írásbeli felszólítása ellenére sem vette át — magát kimenteni nem tudta —, továbbá akkor is, ha a lakhatási támogatást nem a 20/A. § (1) bekezdésében meghatározott célra használta fel.

Source: https://magyarkozlony.hu/hivatalos-lapok/f230e65e84760dfc02f7a4f0fe3da8f7e9a41362/dokumentumok/f3fa47b609f9c7cdced4d7a0743fd2b1574c3b83/letoltes